
ΑΠΟΣΠΑΣΜΑ                        

Από το πρακτικό της με αριθ. 30ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 384/2026
Στην Λευκάδα σήμερα  στις 15 του μηνός Σεπτεμβρίου του έτους  2026,  ημέρα Τρίτη και  ώρα  12:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 139 έως147 του Ν.5314/2026 ύστερα από την αριθ. 24838/11.9.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.

Τα πρακτικά τηρήθηκαν από τη γραμματέα της Δημοτικής Επιτροπής, Σταθοπούλου Ελένη, υπάλληλο  του  Δήμου Λευκάδας.
Τα θέματα συζητήθηκαν με την εξής σειρά:
1,2,3,10,11,12,13,14,25,26,4,5,6,7,8,9,15,16,17,27,18,19,20,21,22,23,24.

Κατά τη συζήτηση του 13ου θέματος, αποχώρησε ο κ. Γαζής Γεώργιος.

Κατά τη συζήτηση του 4ου θέματος προσήλθε ο κ. Σκληρός Φίλιππος.

ΘΕΜΑ 18ο : Απόφαση Δ.Ε. περί κατάρτισης όρων διενέργειας δημόσιου πλειοδοτικού διαγωνισμού με σφραγισμένες προσφορές για την εκμίσθωση σχολικού κυλικείου των 1ου Γυμνασίου και 1ου Λυκείου (συστεγαζόμενα). 
                                                                  Εισηγήτρια:  Κωνσταντινίδη Σεβαστή, Αντιδήμαρχος
               Ο Πρόεδρος  της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην κ.Κωνσταντινίδη, η  οποία  έθεσε υπόψη των μελών της Επιτροπής, τα εξής:
Έχοντας υπ’ όψιν:
1) Τις διατάξεις των άρθρων 26, 27 και 28 του  ν. 5056/2023 «Αναμόρφωση του συστήματος διακυβέρνησης Οργανισμών Τοπικής Αυτοδιοίκησης α’ και β’ βαθμού, κατάργηση νομικών προσώπων δημοσίου δικαίου δήμων, παρακολούθηση επιδόσεων τοπικής αυτοδιοίκησης οικονομική και διοικητική διαχείριση οργανισμών τοπικής αυτοδιοίκησης, ευζωία των ζώων συντροφιάς, κατασκευή και αναβάθμιση λειτουργούντων χερσαίων συνοριακών σταθμών και λοιπές διατάξεις του Υπουργείου Εσωτερικών» σύμφωνα με τα οποία έχουν καταργηθεί τα δύο Νομικά Πρόσωπα α) Σχολική Επιτροπή Α/θμιας Εκπαίδευσης και β) Σχολική Επιτροπή Β/θμιας Εκπαίδευσης
2) Σύμφωνα με την παρ. 1 του άρθρου 28 του ν. 5056/23, στους Δήμους που έχουν καταργηθεί οι Σχολικές Επιτροπές, από την 30ή.6.2024 οι αρμοδιότητες των Ν.Π.Δ.Δ. «Σχολικές Επιτροπές» της παρ. 2 του άρθρου 103 του ν. 3852/2010 (Α’ 87) ασκούνται από τον οικείο δήμο. 

3) Με την Κ.Υ.Α. 64321/Δ4/16.05.2008 (ΦΕΚ 1003/30.05.2008 τεύχος Β'), όπως τροποποιήθηκε από την ΚΥΑ Φ2/1553/129578/Δ1/04.08.2016 (ΦΕΚ 2646/25.08.2016 τεύχος Β') και με την παρ.7 της ΚΥΑ 153169/ΓΔ4/20.12.2024 (ΦΕΚ 7201/30.12.2024 τεύχος Β') ορίζεται η διαδικασία διενέργειας διαγωνισμού για την ανάθεση της λειτουργίας και εκμετάλλευσης των κυλικείων των δημοσίων σχολείων Α/θμιας και Β/θμιας Εκπαίδευσης, από τη Δημοτική Επιτροπή.

4) Σύμφωνα με το άρθρο 138 του Ν.5314/26 «Η δημοτική και η περιφερειακή επιτροπή, αντίστοιχα, είναι συλλογικά όργανα αρμόδια για τη διοικητική λειτουργία του δήμου και της περιφέρειας, αντίστοιχα. Ειδικότερα έχει τις ακόλουθες αρμοδιότητες: […]αη ι) αποφασίζουν για την κατάρτιση των όρων, τη σύνταξη των διακηρύξεων, τη διεξαγωγή και κατακύρωση κάθε μορφής δημοπρασιών και διαγωνισμών. Στις περιπτώσεις διαγωνισμών έργων, μελετών, προμηθειών και υπηρεσιών αποφασίζουν και για τη συγκρότηση των ειδικών επιτροπών διεξαγωγής και αξιολόγησης από μέλη τους ή ειδικούς επιστήμονες, υπαλλήλους του δήμου ή αντίστοιχα της περιφέρειας ή δημόσιους υπαλλήλους.». 

5) Σύμφωνα με την (παρ.4 Κ.Υ.Α. 64321/Δ4/16.05.2008 (ΦΕΚ 1003 /30.05.2008 τεύχος Β), όπως αντικαταστάθηκε με την ΚΥΑ 45243/ΓΔ4/20.04.2023 (ΦΕΚ 2607/21.04.2023 τεύχος Β') και με την παρ.2 της ΚΥΑ 153169/ΓΔ4/20.12.2024 (ΦΕΚ 7201/30.12.2024 τεύχος Β') Στην περίπτωση πρόωρης λύσης της σύμβασης διενεργείται νέος διαγωνισμός και η νέα σύμβαση θα ισχύει μέχρι την 30η Ιουνίου μετά τη συμπλήρωση των εννέα ετών. Το μίσθωμα στον πρώτο χρόνο της σύμβασης αυτής θα είναι μειωμένο κατά το ποσό που αντιστοιχεί αναλογικά στο σύνολο των ημερών (εργάσιμων) του χρονικού διαστήματος που μεσολάβησε από 1ης Ιουλίου, μέχρι την υπογραφή της νέας σύμβασης

6) Ο Δήμος ή η Σχολική Επιτροπή, όπου αυτή υφίσταται, κατά το χρόνο της προκήρυξης, υποχρεούται να έχει εξασφαλίσει τις προϋποθέσεις καταλληλότητας του χώρου του κυλικείου, προκειμένου να εκδοθεί η απαραίτητη άδεια λειτουργίας από τον Δήμο, σύμφωνα με τις κείμενες διατάξεις. (παρ. 30 Κ.Υ.Α. 64321/Δ4/16.05.2008 (Φ.Ε.Κ. 1003 /30.05.2008 τεύχος Β)

7) Από το συνδυασμό της προαναφερόμενης νομοθεσίας συνάγεται ότι αρμόδια για την σύνταξη των όρων της διακήρυξης του διαγωνισμού για την εκμίσθωση σχολικού κυλικείου, είναι η Δημοτική Επιτροπή, καθώς στο Δήμο μας οι Σχολικές Επιτροπές έχουν καταργηθεί.

8) Το μισθωτήριο συμβόλαιο για την μίσθωση του κυλικείου του 1ου Γυμνασίου και 1ου Λυκείου (συστεγαζόμενα) λύθηκε την 17/07/2026 σύμφωνα με την αρ. 333/2026 (ΑΔΑ 6Τ0ΘΩΛΙ-ΑΩ1) Απόφαση Δημοτικής Επιτροπής και συνεπώς πρέπει να διενεργηθεί διαγωνισμός για την εκ νέου εκμίσθωση του σύμφωνα με τις διατάξεις της Αρ. 64321/Δ4/16.05.2008 (Φ.Ε.Κ. 1003 /30.05.2008 τεύχος Β) κοινής απόφασης των Υπουργών Εσωτερικών, και Εθνικής Παιδείας και Θρησκευμάτων όπως τροποποιήθηκε και ισχύει,

9) Την με αρ. 165/2026 (ΑΔΑ 9Ρ5ΜΩΛΙ-ΩΧΔ) Απόφαση Δημοτικού Συμβουλίου περί έγκρισης διενέργειας διαγωνισμού εκμίσθωσης των σχολικών κυλικείων του 1ου Γυμνασίου και 1ου Γενικού Λυκείου (συστεγαζόμενα)

10) Την υπ’αριθ. 383/2026 απόφαση Δημοτικής Επιτροπής περί συγκρότησης Επιτροπής διενέργειας πλειοδοτικού διαγωνισμού για εκμίσθωση του σχολικού κυλικείου των 1ου Γυμνασίου και 1ου Λυκείου (συστεγαζόμενα).

                                                      ΕΙΣΗΓΟΥΜΑΣΤΕ
 προκηρύσσει δημόσιο πλειοδοτικό διαγωνισμό με σφραγισμένες προσφορές για την ανάδειξη πλειοδοτών μίσθωσης για την εκμίσθωση σχολικού κυλικείου των 1ου Γυμνασίου και 1ου Λυκείου (συστεγαζόμενα) τον οποίο θα διενεργήσει η Επιτροπή Διενέργειας Διαγωνισμού εκμίσθωσης σχολικών κυλικείων, η οποία συγκροτήθηκε με την υπ’ αριθ. 383/2026 απόφαση της Δημοτικής Επιτροπής και καλεί τους ενδιαφερόμενους να εκδηλώσουν ενδιαφέρον:

Β.     Καθορίζει τους όρους διαγωνισμού ως εξής:

1. Τόπος και χρόνος του διαγωνισμού

Ο διαγωνισμός και η αποσφράγιση των οικονομικών προσφορών θα   γίνει   σε 30 ημέρες από την επόμενη της δημοσίευσης της προκήρυξης στο διαδίκτυο κατά τον ν. 4727/2020 (Α’ 184) και ώρα 12:00  στην αίθουσα συνεδριάσεων του Δήμου Λευκάδας στο Διοικητήριο Λευκάδας. 

Οι προσφορές θα υποβάλλονται κάθε εργάσιμη μέρα μέχρι και την ημερομηνία του διαγωνισμού και ώρα 10:00 π.μ. στο γραφείο πρωτοκόλλου του Δήμου Λευκάδας στο κτίριο Διοικητήριο Λευκάδας (τηλέφωνο 2645360551-553) 

Η δαπάνη δημοσίευσης της περίληψης της προκήρυξης θα βαρύνει τον ανάδοχο, σύμφωνα με το άρθρο 46 του Ν.3801/2009.

2.
Δικαίωμα συμμετοχής έχουν
α) Φυσικά πρόσωπα καθώς και δημοτικά νομικά πρόσωπα.

β) Πολίτες των κρατών – μελών της Ευρωπαϊκής Ένωσης, γνώστες της Ελληνικής γλώσσας.

Το επίπεδο γλωσσομάθειάς τους για την καλή εκτέλεση των καθηκόντων τους διαπιστώνεται από την Επιτροπή διενέργειας του διαγωνισμού.

Δε γίνονται δεκτοί στο διαγωνισμό:

α) Όσοι απασχολούνται στο δημόσιο ή σε Ν.Π.Δ.Δ. με οποιαδήποτε εργασιακή σχέση.

β) Συνταξιούχοι.

γ) Όσοι έχουν κώλυμα διορισμού στο Δημόσιο σύμφωνα με τα άρθρα 4, (παρ. 1, 2, 3 και 4), 5, 7, 8 και 9 του ν. 3528/2007 ΦΕΚ 26 τ.Α΄/9.2.07.

δ) Όσοι είναι ανάδοχοι εκμετάλλευσης άλλου κυλικείου Δημόσιου ή Ιδιωτικού Σχολείου.  Κατ’ εξαίρεση, γίνονται δεκτοί στον διαγωνισμό ανάδοχοι εκμετάλλευσης κυλικείου Δημοσίου ή Ιδιωτικού Σχολείου στην ακόλουθη περίπτωση: εφόσον εκμεταλλεύονται σχολικό κυλικείο, η σύμβαση μίσθωσης του οποίου λήγει πριν από την αναμενόμενη κατά την παρ. 4 έναρξη ισχύος της σύμβασης του εν λόγω διαγωνισμού. (παρ.3 Κ.Υ.Α. 64321/Δ4/16.05.2008 (ΦΕΚ 1003 /30.05.2008 τεύχος Β) όπως αντικαταστάθηκε με την ΚΥΑ 45243/ΓΔ4/20.04.2023 (ΦΕΚ 2607/21.04.2023 τεύχος Β')

3. Τα δικαιολογητικά συμμετοχής του κάθε ενδιαφερόμενου στο διαγωνισμό είναι:

α) Έγγραφη αίτηση με πλήρη στοιχεία για τη συμμετοχή του στο διαγωνισμό.

β) Έγγραφη οικονομική προσφορά που εμπεριέχει το προσφερόμενο ποσό σε ευρώ για κάθε μαθητή, η οποία θα τοποθετείται σε ξεχωριστό από τα άλλα δικαιολογητικά κλειστό αδιαφανή φάκελο. Η προσφορά πρέπει να είναι καθαρογραμμένη χωρίς ξέσματα, σβησίματα, προσθήκες, διορθώσεις. Τυχόν διόρθωση μονογράφεται από τον ενδιαφερόμενο. Η Επιτροπή διενέργειας του διαγωνισμού κατά τον έλεγχο, αφού καθαρογράψει τη διόρθωση, τη μονογράφει και τη σφραγίζει. Η προσφορά απορρίπτεται, όταν υπάρχουν σε αυτή διορθώσεις, οι οποίες την καθιστούν ασαφή κατά την κρίση της Επιτροπής διενέργειας του διαγωνισμού. 

γ) Πιστοποιητικό προϋπηρεσίας σε εκμίσθωση σχολικού κυλικείου από τον Δήμο.

δ) Πιστοποιητικό πολυτεκνίας από τον αρμόδιο φορέα. 

ε) Πιστοποιητικό φορολογικής ενημερότητας για κάθε νόμιμη χρήση πλην είσπραξης χρημάτων  και ασφαλιστικής ενημερότητας για κάθε νόμιμη χρήση.
στ) Πιστοποιητικό Εισαγγελίας ότι δεν είναι φυγόποινος ή φυγόδικος.

ζ) Πιστοποιητικό Ποινικού Μητρώου 

η) Για τη συμμετοχή στο διαγωνισμό καταβάλλεται ποσό εγγύησης τουλάχιστον 500 Ευρώ ή αντίστοιχη εγγυητική επιστολή. 

Η εγγύηση αυτή επιστρέφεται στους ενδιαφερόμενους υποψήφιους μετά την κατακύρωση του διαγωνισμού εκτός του υποψηφίου, στον οποίο κατακυρώθηκε η παραχώρηση του κυλικείου, ο οποίος πρέπει να καταβάλει συμπληρωματικά αντίστοιχο ποσό ή εγγυητική επιστολή που να καλύπτει συνολικά το τριάντα τοις εκατό (30%) του ετήσιου μισθώματος ως εγγύηση καλής εκτέλεσης της σύμβασης.

Το ποσό αυτό ή η εγγυητική επιστολή παρακρατείται καθ’ όλη τη διάρκεια της σύμβασης και επιστρέφεται μετά τη λήξη της άτοκα, πλην της περιπτώσεως καταγγελίας ή προώρου λήξης της σύμβασης, οπότε καταπίπτει υπέρ του Δήμου

θ) Υπεύθυνη δήλωση του Ν. 1599/86 στην οποία δηλώνεται ότι δεν είναι ανάδοχοι εκμετάλλευσης άλλου κυλικείου δημοσίου ή ιδιωτικού σχολείου είτε ότι εμπίπτουν στην εξαίρεση της παραγράφου 2δ.

ι) Πιστοποιητικό δημόσιας αρχής από το οποίο να προκύπτει η ιδιότητα γονέα μονογονεϊκής οικογένειας.

ια) Πιστοποιητικό από ΕΦΕΤ, ΕΟΠΠΕΠ ή άλλων εναλλακτικών σχημάτων (ΕΣΥΔ). Ο εκμεταλλευτής του κυλικείου σε περίπτωση που δεν διαθέτει βεβαίωση παρακολούθησης σεμιναρίου υγιεινής και ασφάλειας τροφίμων του Ε.Φ.Ε.Τ υποχρεούται να το παρακολουθήσει προσκομίζοντας τη σχετική βεβαίωση στη Δημοτική Επιτροπή ή τη Σχολική Επιτροπή, όπου υφίσταται, μετά την υπογραφή της σύμβασης εντός εύλογου χρονικού διαστήματος (παρ. 11 της ΚΥΑ 153169/ΓΔ4/20.12.2024 (ΦΕΚ 7201/30.12.2024 τεύχος Β')
Για τη συμμετοχή των δημοτικών νομικών προσώπων απαιτούνται όλα τα ανωτέρω δικαιολογητικά εκτός του πιστοποιητικού Εισαγγελίας, της υπεύθυνης δήλωσης του ν. 1599/1986 και του αποσπάσματος ποινικού μητρώου. Απαιτείται, όμως, επιπλέον αποδεικτικό έγγραφο του εξουσιοδοτουμένου να συμμετάσχει στο διαγωνισμό ατόμου. Τα δημοτικά πρόσωπα που συμμετέχουν πρέπει να έχουν τη δυνατότητα λειτουργίας σχολικών κυλικείων εκ του καταστατικού τους. (παρ.6 Κ.Υ.Α. 64321/Δ4/16.05.2008 (ΦΕΚ 1003 /30.05.2008 τεύχος Β), όπως τροποποιήθηκε με την ΚΥΑ Φ2/1553/129578/Δ1/04.08.2016 (ΦΕΚ 2646/25.08.2016 τεύχος Β') και αντικαταστάθηκε με την ΚΥΑ 45243/ΓΔ4/20.04.2023 (ΦΕΚ 2607/21.04.2023 τεύχος Β') και με την παρ.4 της ΚΥΑ 153169/ΓΔ4/20.12.2024 (ΦΕΚ 7201/30.12.2024 τεύχος Β') 

ιβ) Ό,τι άλλο δικαιολογητικό ήθελε κριθεί κατά περίπτωση αναγκαίο χωρίς να μεταβάλλονται οι βασικοί όροι του διαγωνισμού.

Τα δικαιολογητικά συμμετοχής θα υποβάλλονται στην αρμόδια για τη διενέργεια του διαγωνισμού Επιτροπή μέσω του γραφείου πρωτοκόλλου του Δήμου Λευκάδας στο κτίριο Διοικητήριο Λευκάδας με καταληκτική προθεσμία 30 ημερών από την επόμενη της δημοσίευσης της προκήρυξης στο διαδίκτυο κατά τον ν. 4727/2020 (Α’ 184) και μέχρι ώρα 10:00 π.μ.
Η αποσφράγιση των προσφορών γίνεται δημόσια ενώπιον της Επιτροπής διενέργειας του διαγωνισμού. Όσοι παρίστανται στη διαδικασία αποσφράγισης των προσφορών, λαμβάνουν γνώση των συμμετεχόντων στο διαγωνισμό και έχουν δικαίωμα, μετά την διενέργεια του διαγωνισμού, να λάβουν γνώση κατόπιν έγγραφης αίτησής τους των δικαιολογητικών συμμετοχής των συμμετεχόντων σε αυτών.

 Η Επιτροπή διενέργειας του διαγωνισμού προβαίνει στην έναρξη  της διαδικασίας αποσφράγισης των προσφορών κατά την ημερομηνία και ώρα που ορίζεται ως άνω. Προσφορές που υποβάλλονται στην Επιτροπή μετά την έναρξη της διαδικασίας αποσφράγισης δεν αποσφραγίζονται αλλά παραδίδονται στους ενδιαφερόμενους, ως εκπρόθεσμες.

4. Τρόπος επιλογής μισθωτή και ανάθεσης εκμετάλλευσης του κυλικείου:

Η ανάθεση από την Δημοτική Επιτροπή της λειτουργίας και εκμετάλλευσης του κυλικείου θα γίνει κατόπιν διαγωνισμού σε συνάρτηση με :

α) την τιμή της προσφοράς,

β) την προϋπηρεσία σε μίσθωση σχολικού κυλικείου,

γ) την πολυτεκνική ιδιότητα του ιδίου ή και προερχόμενου από πολυτεκνική οικογένεια,

δ) τη μονογονεϊκή ιδιότητα,

ε)την πιστοποίηση του ΕΦΕΤ, την πιστοποίηση είτε μέσω του ΕΟΠΠΕΠ είτε μέσω εναλλακτικών σχημάτων (ΕΣΥΔ)

Η μοριοδότηση στις περ. α, β, γ, δ, ε γίνεται ως εξής:

I.Όση είναι η προσφορά τόσα θα είναι και τα μόρια, δηλαδή, για κάθε μονάδα (ευρώ) προσφοράς υπολογίζεται ένα (1) μόριο.

II.Για κάθε χρόνο προϋπηρεσίας σε εκμίσθωση σχολικού κυλικείου υπολογίζεται ένα (1) μόριο. Το σύνολο των μορίων λόγω προϋπηρεσίας δεν μπορεί να υπερβαίνει τα εννέα (9) μόρια.

III.Για την πολυτεκνική ιδιότητα υπολογίζονται μόρια ως ακολούθως:

-Πολύτεκνος υποψήφιος εκμεταλλευτής κυλικείου: πέντε (5) μόρια.

-Υποψήφιος εκμεταλλευτής κυλικείου προερχόμενος από πολυτεκνική οικογένεια: τρία (3) μόρια.

IV.Μονογονεϊκή ιδιότητα: τέσσερα (4) μόρια.

V.Πιστοποιημένος από τον ΕΦΕΤ υποψήφιος εκμεταλλευτής κυλικείου: επιπλέον ένα (01) μόριο.

VΙ.Πιστοποιημένος είτε μέσω ΕΟΠΠΕΠ είτε μέσω εναλλακτικών σχημάτων (ΕΣΥΔ): δεκαπέντε (15) μόρια.

Στην περίπτωση που οι πρώτοι στον αριθμό μορίων είναι δύο ή περισσότεροι η Επιτροπή τους ζητάει να προσκομίσουν την επόμενη εργάσιμη ημέρα νέα έγγραφη προσφορά. Η διαδικασία αυτή μπορεί να επαναλαμβάνεται κάθε επόμενη εργάσιμη ημέρα μέχρι να υπάρξει ένας με τον υψηλότερο αριθμό μορίων. 
5. Ενστάσεις/Αντιπροσφορές
Ένσταση κατά της νομιμότητας της διενέργειας του διαγωνισμού ή της συμμετοχής κάποιου σε αυτόν, κατά τη διάρκεια του διαγωνισμού, υποβάλλεται εντός προθεσμίας τριών (3) ημερών από την ημερομηνία διενέργειάς του. Η Επιτροπή διαγωνισμού υποβάλλει εντός τριών (3) ημερών την ένσταση με αιτιολογημένη γνωμοδότησή της στην Δημοτική Επιτροπή  που είναι αρμόδια για την κατακύρωση του διαγωνισμού, προκειμένου να αποφανθεί τελικά για την αποδοχή ή την απόρριψή της.

Ενστάσεις που υποβάλλονται για οποιουσδήποτε άλλους από τους προαναφερόμενους λόγους δεν γίνονται δεκτές.

Η Επιτροπή καλείται να γνωστοποιήσει υποχρεωτικά το περιεχόμενο της ένστασης στον καθ’ ου η ένσταση, η οποία στρέφεται κατά της συμμετοχής στον διαγωνισμό. Ο τελευταίος, έχει δικαίωμα να υποβάλει εγγράφως τις απόψεις του ενώπιον της Δημοτικής Επιτροπής εντός προθεσμίας δύο (2) ημερών από τη γνωστοποίηση

Αντιπροσφορές στους ανωτέρω διαγωνισμούς δεν γίνονται δεκτές. Σε περίπτωση υποβολής τους απορρίπτονται ως απαράδεκτες.

6.
Διάρκεια μίσθωσης
Η διάρκεια μίσθωσης ορίζεται για εννέα (9) έτη. Αρχίζει από την υπογραφή της σύμβασης και λήγει 30-6-2035 χωρίς καμία περαιτέρω παράταση. Το μίσθωμα στον πρώτο χρόνο της σύμβασης αυτής θα είναι μειωμένο κατά το ποσό που αντιστοιχεί αναλογικά στο σύνολο των ημερών (εργάσιμων) του χρονικού διαστήματος που μεσολάβησε από 1ης Ιουλίου, μέχρι την υπογραφή της νέας σύμβασης.

Ο εκμεταλλευτής του κυλικείου έχει την υποχρέωση να αναλάβει υπηρεσία εντός 30 ημερών από την έναρξη του διδακτικού έτους και στην περίπτωση έκτακτου διαγωνισμού εντός είκοσι (20) ημερών από την υπογραφή της σύμβασης. Σε διαφορετική περίπτωση λύεται η συνεργασία και το Δημοτικό Συμβούλιο καταγγέλλει την σύμβαση.

7.
Καταβολή μισθώματος
Οι εκμεταλλευτές των σχολικών κυλικείων καταβάλλουν κατ’ έτος στην ταμειακή υπηρεσία του Δήμου το ποσό που συμφωνήθηκε, σε 3 δόσεις και ως εξής: την πρώτη δόση με καταληκτική ημερομηνία την 30ή Νοεμβρίου, τη δεύτερη δόση με καταληκτική ημερομηνία την 28η Φεβρουαρίου και την τρίτη δόση με καταληκτική ημερομηνία την 31η Μαΐου. Θα λαμβάνεται πάντα υπόψη ο αριθμός των φοιτούντων μαθητών κατά το σχολικό έτος που πληρώνονται οι δόσεις.

Το ύψος των δόσεων θα διαμορφώνεται σύμφωνα με τον τύπο: U= 1/189.α.β.γ, όπου υ= το ύψος των δόσεων, 189 οι εργάσιμες ημέρες του έτους, α= η προσφορά, β= ο αριθμός των φοιτώντων μαθητών στις ημερομηνίες που καταβάλλονται οι δόσεις, γ= οι εργάσιμες ημέρες λειτουργίας του σχολείου με αντίστοιχη φοίτηση μαθητών για την περίοδο που καλύπτει η δόση. Δεν περιλαμβάνονται στις εργάσιμες ημέρες λειτουργίας του σχολείου, οι ημέρες κατά τις οποίες ο αριθμός των παρόντων στο σχολείο μαθητών είναι κατώτερος από το τριάντα τοις εκατό (30%) του συνόλου των φοιτώντων στο σχολείο μαθητών. Ο αριθμός των φοιτώντων μαθητών (β) και οι εργάσιμες ημέρες για την περίοδο που καλύπτει η δόση (γ) βεβαιώνονται κάθε φορά από τον Διευθυντή του σχολείου. Στον αριθμό αυτό προστίθεται και ο αριθμός των σπουδαστών των Π.Ε.Κ. και Ι.Ε.Κ. στην περίπτωση που συστεγάζονται σε σχολεία Α/θμιας και Β/θμιας Εκπαίδευσης και εξυπηρετούνται από το κυλικείο του σχολείου. Σε περίπτωση που στο σχολικό συγκρότημα συστεγάζεται νηπιαγωγείο, ο αριθμός των φοιτώντων νηπίων δεν συνυπολογίζεται στον καθορισμό του μισθώματος. 

Για  την περίοδο από την έναρξη των προαγωγικών εξετάσεων μέχρι τη λήξη τους θα καταβάλλεται το ήμισυ του μισθώματος.
Τα μισθώματα των σχολικών κυλικείων αποτελούν έσοδο του Δήμου και εισπράττονται και διατίθενται κατά τις ισχύουσες οικείες διατάξεις.  

Σε μισθώσεις ακινήτων που βρίσκονται στην ελληνική επικράτεια, όταν ο εκμισθωτής ή ο μισθωτής είναι το Δημόσιο ή φορέας γενικής κυβέρνησης, επιβάλλεται Ψηφιακό Τέλος Συναλλαγής που υπολογίζεται επί του συμφωνηθέντος μισθώματος με εφαρμογή συντελεστή τρία κόμμα εξήντα τοις εκατό (3,60%). (άρθρο 22 παρ.1  κωδικοποιήθηκε με το άρθρο 21 παρ. 1 του άρθρου πρώτου του ν. 5177/25 σε συνδυασμό με την παρ.2 του άρθρου 32 του ν.5135/24, κωδικοποιήθηκε με το άρθρο 31 παρ. 2 του άρθρου πρώτου του ν. 5177/25) πλην των περιπτώσεων που το είδος της μίσθωσης είναι απαλλασσόμενο σύμφωνα με την κείμενη νομοθεσία.  

8.    Ο  πλειοδότης   που  θα  αναλάβει   την   εκμετάλλευση  του κυλικείου θα πρέπει να γνωρίζει ότι:
α) Απαγορεύεται   η   υπεκμίσθωση   του   κυλικείου   ή   η παραχώρηση σε άλλο άτομο

β)  Είναι υποχρεωτική η χρησιμοποίηση ταμειακής μηχανής

γ)  Είναι υποχρεωτική η ασφάλιση στον ΕΦΚΑ

δ) Για τη λειτουργία του κυλικείου απαιτείται η υποβολή γνωστοποίησης

ε) Τα προς πώληση προϊόντα είναι αυτά που αναφέρονται και ορίζονται από την Υγ. Διάταξη Υ1γ/ Γ.Π/οικ 81025/27.08.2013 (ΦΕΚ 2135/29.08.2013 τεύχος Β’) όπως τροποποιήθηκε και ισχύει.

στ)  Θα πρέπει να συμμορφώνεται πλήρως προς τις υποδείξεις της επιτροπής ελέγχου του κυλικείου και του Δ/ντή του σχολείου

ζ)  Είναι υποχρεωμένος να καθαρίζει τον αύλειο χώρο από προϊόντα που πωλούνται στο κυλικείο.

η) Σε  περίπτωση   που  την  εκμετάλλευση  του  κυλικείου αναλάβει η καθαρίστρια του σχολείου, απαγορεύεται να καθαρίζει τους χώρους του σχολείου κατά τη διάρκεια λειτουργίας του κυλικείου. Ο καθαρισμός θα γίνεται μετά το ωράριο λειτουργίας του κυλικείου.

θ) Σε περίπτωση μεταστέγασης μέρους του σχολικού συγκροτήματος με μείωση των μαθητών άνω του 20% δύναται ο μισθωτής του κυλικείου να ζητήσει χωρίς χρονικό περιορισμό από τη Δημοτική Επιτροπή, είτε τη μείωση του καταβαλλόμενου μισθώματος σε ποσοστό ανάλογο της μείωσης των μαθητών, είτε τη λύση της σύμβασης με δίμηνη τουλάχιστον προειδοποίηση, οπότε δεν καταπίπτει η εγγύηση υπέρ του Δήμου

ι) Σε κάθε περίπτωση κατά την οποία σχολείο ή σχολικό συγκρότημα ενταχθεί σε πρόγραμμα διανομής φαγητού (σχολικά γεύματα), μετά τη σύναψη της σύμβασης μίσθωσης του οικείου σχολικού κυλικείου, ο εκμεταλλευτής αυτού δύναται να ζητήσει χωρίς χρονικό περιορισμό από το Δήμο τη λύση της σύμβασης με δίμηνη τουλάχιστον προειδοποίηση, οπότε δεν καταπίπτει η εγγύηση υπέρ του Δήμου.

ια) Η μίσθωση των σχολικών κυλικείων κατά οποιονδήποτε τρόπο δεν υπάγεται στις διατάξεις για τις εμπορικές μισθώσεις

ιβ) Ο Δήμος υποχρεούται σε υποβολή Δήλωσης Πληροφοριακών Στοιχείων Μίσθωσης ακίνητης περιουσίας, με βάση τις διατάξεις της ΠΟΛ 1162/03.08.2018 (ΦΕΚ 3579/22.08.2018 τεύχος Β'), για την εκμίσθωση των σχολικών κυλικείων

ιγ) Η παρουσία του εκμεταλλευτή στο κυλικείο τις ώρες λειτουργίας του είναι απαραίτητη. Δύναται να επικουρείται από πρόσωπο, το οποίο θα πληροί τις σχετικές προϋποθέσεις εργασίας. Το πρόσωπο το οποίο θα συνεπικουρεί πρέπει απαραιτήτως να πληροί τις προϋποθέσεις σύμφωνα με τα άρθρα 4 (παρ. 1, 2, 3 και 4), 7, 8 και 9 του Ν. 3528/2007 (ΦΕΚ: 26Α/9-2-2007), "Κύρωση του Κώδικα κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ.".

ιδ) Ο εκμεταλλευτής του κυλικείου σε περίπτωση που δεν διαθέτει βεβαίωση παρακολούθησης σεμιναρίου υγιεινής και ασφάλειας τροφίμων του Ε.Φ.Ε.Τ υποχρεούται να το παρακολουθήσει προσκομίζοντας τη σχετική βεβαίωση στη Δημοτική Επιτροπή μετά την υπογραφή της συμβάσεως εντός εύλογου χρονικού διαστήματος.

ιε) Απαγορεύεται η προμήθεια, χρήση και διάθεση των πλαστικών προϊόντων μίας χρήσης της παρ. 1 του άρθρου 5 του Ν.4736/20, καθώς και των προϊόντων που κατασκευάζονται από οξοδιασπώμενη πλαστική ύλη.

Οι παραπάνω όροι είναι υποχρεωτικοί. Η παράβαση ενός και μόνο όρου από το μισθωτή θα έχει ως συνέπεια την καταγγελία της σύμβασης. 

9. Αριθμός φοιτώντων μαθητών 

Ο αριθμός των φοιτούντων μαθητών στις σχολικές μονάδες των συστεγαζόμενων 1ου Γυμνασίου Λευκάδας και 1ο  Λυκείου Λευκάδας ανέρχεται (στοιχεία έτους 2025-2026) σε 460 μαθητές.
10. Στις ανωτέρω σχολικές μονάδες δεν πραγματοποιείται διανομή σχολικών γευμάτων ή οποιουδήποτε άλλου είδους τροφίμου ή ποτού στο πλαίσιο κάθε είδους προγραμμάτων ή δράσεων του Ελληνικού Κράτους ή της Ε.Ε..

11.      Η Δημοτική Επιτροπή έχει το δικαίωμα να μην κατακυρώσει τον διαγωνισμό, εφόσον κρίνει τις προσφορές απαράδεκτες ή για οποιοδήποτε άλλο λόγο κρίνει το αποτέλεσμα του διαγωνισμού ασύμφορο. (παρ.17 Κ.Υ.Α. 64321/Δ4/16.05.2008 (ΦΕΚ 1003 /30.05.2008 τεύχος Β), όπως αντικαταστάθηκε με την παρ.10 της ΚΥΑ 153169/ΓΔ4/20.12.2024 (ΦΕΚ 7201/30.12.2024 τεύχος Β'). 

Ο Δήμος κατά το χρόνο της προκήρυξης υποχρεούται να έχει εξασφαλίσει τις προϋποθέσεις καταλληλότητας του χώρου του κυλικείου, προκειμένου να εκδοθεί η απαραίτητη άδεια λειτουργίας του κυλικείου.

Περίληψη της προκήρυξης του διαγωνισμού αναρτάται νομίμως στο διαδίκτυο κατά τον ν. 4727/2020 (Α’ 184), τοποθετείται στον πίνακα ανακοινώσεων του σχολείου, σε εμφανές μέρος μπροστά στην είσοδο του σχολείου, σε πολυσύχναστους χώρους της περιοχής (πλατείες κ.λπ.) και δημοσιεύεται τουλάχιστον μία φορά σε δύο τοπικές εφημερίδες και αν δεν υπάρχουν δύο σε μία τοπική εφημερίδα..

12. Επαναληπτικός διαγωνισμός-Απευθείας ανάθεση

Σε περίπτωση αποτυχίας του διαγωνισμού, αυτός επαναλαμβάνεται με την ίδια διαδικασία και σε χρονικό διάστημα 20 ημερών από την επόμενη της δημοσίευσης της προκήρυξης του επαναληπτικού διαγωνισμού  και ώρα 12:00π.μ. στον ίδιο χώρο ήτοι στην αίθουσα συνεδριάσεων του Δήμου Λευκάδας στο Διοικητήριο Λευκάδας και από την ίδια Επιτροπή διαγωνισμού. 

Σε περίπτωση αποτυχίας και του επαναληπτικού διαγωνισμού, γίνεται απευθείας ανάθεση του κυλικείου σε πρόσωπο που διαθέτει τις νόμιμες προϋποθέσεις, αφού υποβάλλει τα δικαιολογητικά που προβλέπονται από την απόφαση αυτή. Σε περίπτωση μη ύπαρξης ενδιαφερομένων για απευθείας ανάθεση, μπορεί να γίνει απευθείας ανάθεση σε άτομα του σχολικού περιβάλλοντος, πάσης φύσεως βοηθητικού προσωπικού που απασχολείται με οποιαδήποτε σχέση εργασίας. Οι όροι της απευθείας ανάθεσης δεν μπορεί να είναι δυσμενέστεροι των προβλεπομένων όρων της προκήρυξης. Το ποσό της ανάθεσης δεν μπορεί να είναι μικρότερο από το ελάχιστο όριο εκκίνησης που καθορίζεται που καθορίζεται από το άρθρο 11 της Κ.Υ.Α. 64321/Δ4/16-05-2008 δηλαδή των τεσσάρων ευρώ (4,00€) ανά μαθητή. 

13. Λοιποί όροι
1. Ο προσφέρων θεωρείται ότι αποδέχεται πλήρως και ανεπιφύλακτα όλους τους όρους της διακήρυξης και τις διατάξεις της παρούσης απόφασης.

Με απόφαση του Δημάρχου συγκροτείται η Επιτροπή Ελέγχου λειτουργίας του σχολικού κυλικείου, η οποία αποτελείται από:

α) Τον Διευθυντή του σχολείου ή τον αναπληρωτή του.

β) Ένα μέλος του συλλόγου γονέων και κηδεμόνων με τον αναπληρωτή του.

γ) Έναν δημοτικό σύμβουλο με τον αναπληρωτή του.

δ) Ένα μέλος της Μαθητικής Κοινότητας με τον αναπληρωτή του.

ε) Έναν Εκπαιδευτικό του σχολείου με τον αναπληρωτή του. Πρόεδρος της παραπάνω Επιτροπής είναι ο Διευθυντής του σχολείου ή ο αναπληρωτής του, ο οποίος καλεί τα μέλη σε συνεδρίαση για τη συζήτηση διαφόρων προβλημάτων λειτουργίας του κυλικείου. Για τις συνεδριάσεις τηρούνται σχετικά πρακτικά σε ειδικό βιβλίο πράξεων

Στα σχολικά συγκροτήματα ή σε σχολεία όπου υφίσταται ένα κυλικείο, αλλά δύο ή περισσότεροι σύλλογοι γονέων και κηδεμόνων, σύλλογοι διδασκόντων κ.λπ. η επιτροπή Ελέγχου Λειτουργίας του σχολικού κυλικείου αποτελείται από:

α) Έναν Διευθυντή σχολείου του συγκροτήματος ή των συστεγαζόμενων στο διδακτήριο σχολείων, ως πρόεδρο της Επιτροπής, με τον αναπληρωτή του που επιλέγονται από τον Δήμαρχο.

β) Ένα μέλος του συλλόγου γονέων και κηδεμόνων με τον αναπληρωτή του που τους προτείνουν όλοι οι σύλλογοι των σχολικών μονάδων που συστεγάζονται στο συγκεκριμένο διδακτήριο.

γ) Έναν δημοτικό σύμβουλο με τον αναπληρωτή του.

δ) Ένα μέλος των μαθητικών κοινοτήτων με τον αναπληρωτή του που θα προτείνονται από τις μαθητικές κοινότητες όλων των άλλων σχολείων του συγκροτήματος ή των συστεγαζόμενων στο διδακτήριο σχολείων.

ε) Έναν εκπαιδευτικό με τον αναπληρωτή του που θα προτείνονται από όλους τους συλλόγους διδασκόντων των άλλων σχολικών μονάδων.

Έργο της Επιτροπής είναι ο έλεγχος της ομαλής λειτουργίας του κυλικείου, η διάθεση από αυτό των προβλεπομένων και οριζομένων ειδών από τις ισχύουσες διατάξεις, όπως αυτές κάθε φορά ισχύουν. 

Όλοι οι παραπάνω όροι, που υποχρεωτικά θα περιλαμβάνονται στις σχετικές συμβάσεις, θεωρούνται και είναι ουσιώδεις, η δε παράβαση και ενός μόνο εξ αυτών θα έχει σαν συνέπεια την καταγγελία της σύμβασης.

Κάθε παράβαση των όρων της παρούσας πιστοποιείται από τα μέλη της Επιτροπής Ελέγχου λειτουργίας του κυλικείου, η οποία μπορεί να εισηγείται στον Δήμο την καταγγελία της σύμβασης που έχει υπογραφεί, για ουσιώδη λόγο, που οφείλεται στον υπεύθυνο ανάδοχο του κυλικείου. Το Δημοτικό Συμβούλιο κρίνει εάν συντρέχει ή όχι λόγος καταγγελίας της σύμβασης και αποφασίζει αναλόγως, αφού προηγουμένως κληθεί να εκφράσει τις απόψεις του, ο εκμεταλλευτής του κυλικείου. 

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση.

· τις δ/ξεις  των άρθρων 139 έως 147 του Ν. 5314/2026

· τις δ/ξεις των άρθρων 9 & 26 του Ν. 5056/2023.
ΑΠΟΦΑΣΙΖΕΙ  ΟΜΟΦΩΝΑ
Την κατάρτιση των όρων διενέργειας δημόσιου πλειοδοτικού διαγωνισμού με σφραγισμένες προσφορές για την εκμίσθωση σχολικού κυλικείου των 1ου Γυμνασίου και 1ου Λυκείου (συστεγαζόμενα), σύμφωνα με την ανωτέρω εισήγηση. 
                 
Η απόφαση αυτή πήρε αύξοντα αριθμό: 384/2026.     
    Ο Πρόεδρος 

                          

 Τα Μέλη

    
             Δρ. Ξενοφών Ν. Βεργίνης
                                 ΔΗΜΑΡΧΟΣ

σελ. 26

